2015

2015 (MMXV) oli gregoriaanisen kalenterin normaalivuosi (ei karkausvuosi), joka alkoi torstaista.

 Muut ajanlaskut 
Kiinalaisen kalenterin mukaan vuosi 2015 on vuohen vuosi.

 Tapahtumia 
 Tammikuu 
 1. tammikuuta – Liettua otti käyttöön yhteisvaluutta euron.
 1. tammikuuta – Euraasian unioni astui voimaan.
 1. tammikuuta – Euroopan unionin puheenjohtajuus siirtyi Italialta Latvialle.
 1. tammikuuta – Kuntaliitoksia Suomessa:
 Lavia → Poriin.
 Maaninka → Kuopioon
 Tarvasjoki → Lietoon
 1. tammikuuta – Korsnäs ja Luoto muuttuivat kaksikielisiksi kunniksi.
 1. tammikuuta – Itellan nimi vaihtui Posti Groupiksi.
 1. tammikuuta – OP-Pohjolan nimi vaihtui OP:ksi.
 7. tammikuuta – 12 ihmistä sai surmansa iskussa Charlie Hebdo -satiirilehden toimitukseen Pariisissa.
 15. tammikuuta – Sveitsin keskuspankki päästi yllättäen frangin kellumaan. Maan valuutan arvo nousi jopa 40 % päivässä.
 16. tammikuuta – Vuonna 2003 kadonnut Beagle 2 -laskeutuja löytyi Marsin pinnalta.
 22. tammikuuta – Jemenin presidentti Abdrabuh Mansur Hadi ja hallitus erosivat, kun huthikapinalliset valtasivat presidentinpalatsin.
 24. tammikuuta – Itä-Ukrainan Mariupolin kaupungin alueelle ammuttiin raketteja, jotka tappoivat useita ihmisiä.
 25. tammikuuta – Kreikan parlamenttivaalit. Radikaali vasemmistopuolue Syriza sai 149 paikkaa maan 300-paikkaisessa parlamentissa.
 26. tammikuuta – Pieni oikeistolainen puolue Itsenäiset kreikkalaiset ilmoitti tukevansa Syrizan puheenjohtaja Aléxis Tsíprasin hallitusta. Tsípras vannoi virkavalansa ja nousi Kreikan pääministeriksi.
 31. tammikuuta – Sergio Mattarella valittiin Italian presidentiksi.

 Helmikuu 
 4. helmikuuta – Ainakin 40 ihmistä sai surmansa, kun TransAsia Airwaysin lento 235 syöksyi jokeen Taiwanissa.
 14. helmikuuta – Kööpenhaminan terrori-iskuissa kuoli kaksi ja haavoittui viisi ihmistä. Poliisi ampui myöhemmin tekijäksi epäillyn.
 14. helmikuuta – 29. maaliskuuta – Kriketin maailmanmestaruuskilpailut Australiassa ja Uudessa-Seelannissa.
 15. helmikuuta – Itä-Ukrainan konfliktin Minsk II -sopimuksen mukainen aselepo tuli voimaan kello 0.00. Taistelut jatkuivat Debaltseven alueella, josta Ukrainan joukot joutuivat vetäytymään 18. helmikuuta. Ukraina tunnusti aselevon pitävän 26. helmikuuta, jolloin se aloitti tykistön vetämisen taistelualueelta.
 18. helmikuuta – 1. maaliskuuta – Hiihdon MM-kisat Falunissa
 28. helmikuuta – Venäläinen oppositiopoliitikko Boris Nemtsov ammuttiin Moskovan keskustassa.

 Maaliskuu 
3. maaliskuuta – Ruotsin kuningas Kaarle XVI Kustaa ja kuningatar Silvia saapuivat valtiovierailulle Suomeen. Vierailuun osallistui myös Ruotsin ulkoministeri Margot Wallström.
3. maaliskuuta – Israelin pääministeri Benjamin Netanjahu piti puheen Yhdysvaltain kongressissa. Netanjahun kutsui kongressin puhemies John Boehner, ja presidentti Barack Obama kieltäytyi tulemasta paikalle tai tapaamasta häntä. Myös osa kongressin demokraateista boikotoi puhetta. Myös Israelissa poliittiset vastustajat sekä osa oikeistosta pitivät puhetta sopimattomana ja osana maan vaalikampanjaa, joka uhraisi liittolaisuuden Yhdysvaltain kanssa lyhytnäköisille poliittisille tavoitteille. 
 4. maaliskuuta – Paul Allenin perustama tutkimusryhmä ilmoitti löytäneensä 1944 upotetun japanilaisen taistelulaiva Musashin. 
 5. maaliskuuta – Sote-uudistuksen käsittely eduskunnassa päättyi perustuslakivaliokunnan lausuntoon, jonka mukaan uudistus oli perustuslain vastainen. Lakiesityksen hyväksyntä siirtyi seuraavalle vaalikaudelle.
 6. maaliskuuta – Dawn-luotain saapui Ceresin lähelle.
 9. maaliskuuta – Argentiinassa kymmenen ihmistä kuoli tositelevisio-ohjelman kuvauksiin liittyneessä helikopterionnettomuudessa.
 9. maaliskuuta – Ruotsin ulkoministerin Margot Wallströmin oli määrä pitää puhe Arabiliiton kokouksessa Kairossa. Puhe kuitenkin peruttiin Saudi-Arabian vaatimuksesta.  Tästä alkoi diplomaattinen konflikti, jonka kuluessa Ruotsi lopetti asekauppansa Saudi-Arabian kanssa ja Saudi-Arabian ilmoitti, ettei se myönnä enää myönnä viisumeja ruotsalaisille liikematkailijoille.
 9. maaliskuuta – ns. Tapanilan joukkoraiskaus Helsingissä. Teosta pidätettiin viisi nuorta miestä, joka olivat somalitaustaisia. Tapaus herätti runsaasti keskustelua, mm. median uutisoinnista siitä.
 17. maaliskuuta – Israelin parlamenttivaalit järjestettiin ennenaikaisesti hallituksen hajottua joulukuussa 2014 keskinäisiin kiistoihin. Pääministeri Benjamin Netanjahun Likud kasvatti suosiotaan ja paikkamääräänsä.
 18. maaliskuuta – Terroristit hyökkäsivät Tunisian pääkaupungissa Tunisissa sijaitsevaan Bardon kansallismuseoon. Ainakin 21 ihmistä kuoli iskussa.
 20. maaliskuuta – Suomessa näkyi huomattava osittainen auringonpimennys (Helsingissä 81 %, Utsjoella 92 %, Kilpisjärvellä 94 %). Pimennys oli täydellinen mm. Huippuvuorilla.
 20. maaliskuuta – La Verticale de la Tour Eiffel: Eiffel-tornissa järjestettiin ensimmäisen kerran porrasjuoksukisa: 1 665 askelmaa ylöspäin 279 metrin tasolle. Voittajan aika oli 7'50"
 20. maaliskuuta – Ainakin 126 ihmistä kuoli pommi-iskussa Sanaassa Jemenissä šiialaisten moskeijoihin. ISIS otti vastuun iskusta.
 24. maaliskuuta – 150 ihmistä kuoli, kun perämies ajoi tahallaan Germanwingsin lennon 9525 päin vuorta Ranskan Alpeilla.

 Huhtikuu 
2. huhtikuuta – Garissan yliopiston iskussa sai surmansa noin 150 ihmistä Keniassa.
12. huhtikuuta – Yhdysvaltain Baltimoressa 25-vuotias afrikkalaisamerikkalainen Freddie Gray sai vammoja pidätyksen yhteydessä. Gray kuoli 19. huhtikuuta viikon pidätyksensä jälkeen. 18. päivä lähtien Western Districtin poliisiaseman edessä järjestettiin mielenosoituksia, jotka paisuivat levottomuuksiksi, mellakoinneiksi, tuhopoltoiksi ja ryöstelyksi. 28. päivä Marylandin kansalliskaartin 175. jalkaväkirykmentti komennettiin järjestyksenpitoon.
 19. huhtikuuta – Suomen 37. eduskuntavaalit. Vaalien voittajat olivat Suomen Keskusta ja Vihreä liitto, muiden puolueiden menetettyään paikkoja tai pitäen saman paikkaluvun edellisiin vaaleihin verrattuna. Toiseksi suurimmaksi puolueeksi nousi Perussuomalaiset ja kolmanneksi Kansallinen Kokoomus. Vaalien suurimmat häviäjät olivat vasemmistopuolueet. SDP:n kannatus laski historiallisen pieneksi; 16,5 prosenttiin ja 34 edustajaan.
 25. huhtikuuta – Nepalin maanjäristys vaati yli 5 000 kuolonuhria.
 28. huhtikuuta – Suomea kuohutti ns. Seinäjoen teinisurma, jossa 15-vuotias tyttö surmasi koulupäivän jälkeen toisen samanikäisen, samalla luokalla olleen tytön yhteisen ihastuksen takia.

 Toukokuu 
 1. toukokuuta – 31. lokakuuta – Milanon maailmannäyttelyn teemana on "Planeetalle ravintoa, elämälle energiaa".
 1.–17. toukokuuta – Jääkiekon maailmanmestaruuskilpailut järjestettiin Tšekissä. Loppuottelussa Kanada löi Venäjän 6–1.
 7. toukokuuta – Britannian parlamenttivaalit. Vaalit päättyivät hallitsevan Konservatiivipuolueen voittoon. Työväenpuolue menetti melkein kaikki paikkansa Skotlannissa Skotlannin kansallispuolueelle. Liberaalidemokraattien paikkaluku romahti ja UKIP sai vain yhden paikan, vaikka se tuli kolmanneksi äänimäärässä.
 9. toukokuuta – Makedonian Kumanovossa käydyissä taisteluissa kuoli 22, joista kahdeksan poliiseja. Maan hallitus syytti tapahtuneesta Kosovosta tunkeutuneita UÇK-laisia. 
 13. toukokuuta – Burundissa alkoi vallankaappausyritys presidentti Pierre Nkurunzizaa vastaan, joka oli vierailemassa Tansaniassa. Kenraalimajuri Godefroid Niyombare ilmoitti presidentin syrjäyttämisestä, mutta presidenttiä tukeneet joukot kukistivat kapinan kahden päivän taistelujen jälkeen.
 19. toukokuuta – Serlachius-museo Göstalle myönnettiin Vuoden museo -palkinto.
 19.–23. toukokuuta – Euroviisut järjestettiin Itävallan Wienissä. Kilpailun voitti Ruotsin Måns Zelmerlöw kappaleella "Heroes".
29. toukokuuta – Presidentti Sauli Niinistö myönsi eron Stubbin hallitukselle ja nimitti Keskustan puheenjohtajan Juha Sipilän kokoaman uuden hallituksen.

 Kesäkuu 
7.–8. kesäkuuta – 41. G7-kokous järjestettiin Schloss Elmaussa Garmisch-Partenkirchenin lähistöllä Baijerissa, Saksassa.
17. kesäkuuta – Charlestonin kirkkoammuskelussa Yhdysvaltain Etelä-Carolinassa 21-vuotias Dylann Roof tunkeutui mustien Emanuel African Methodist Episcopal Church -kirkkoon ja ampui yhdeksän, joihin lukeutui mm. neljä kirkon pastoria, joista yksi oli osavaltion senaattori. Roofin motiiveina oli rotuviha, mm. Trayvon Martinin ampumatapaus ja huhtikuiset Baltimoren mellakat. Myöhemmin Etelävaltioiden lippu, jonka kanssa Roof esiintyi kuvissa, poistettiin myynnistä monista liikkeistä tai sensuroitiin digitaalisilla kauppapaikoilla.
 26. kesäkuuta – Laiton siirtolaisuus: EU-johtajat päättivät aamuyöhön venyneessä EU-huippukokouksessa Brysselissä jakaa 40 000 Välimeren yli Eurooppaan saapunutta afrikkalaista eri jäsenmaiden kesken. Unkari ja Bulgaria saivat luvan olla ottamatta afrikkalaisia ja Britannian ja Tanskan jäsenyyssopimus antaa oikeuden pidättäytyä taakanjaosta. 
 26. kesäkuuta – Ainakin yksi kuoli Ranskassa tapahtuneessa terrori-iskussa kaasutehtaaseen.
 26. kesäkuuta – Soussen isku: Tunisian Soussessa ainakin 28 ihmistä, enimmäkseen turisteja, kuoli iskussa kahteen hotelliin.
 26. kesäkuuta – Kuwaitin vuoden 2015 moskeijaisku: Parikymmentä kuoli Kuwaitissa šiiamuslimien moskeijaan tehdyssä itsemurhapommituksessa. ISIS otti vastuun iskusta.

 Heinäkuu 
pienoiskuva|Kehärata valmistui 1. heinäkuuta 2015. Kuvassa Kivistön rautatieasema.
pienoiskuva|Rikostutkijoita Suruçin pommi-iskun tapahtumapaikalla.
 1. heinäkuuta – Euroopan unionin puheenjohtajuus siirtyy Latvialta Luxemburgille.
 1. heinäkuuta – Kehärata valmistui välille Vantaankoski–Tikkurila.
 1. heinäkuuta – Suomen ajoneuvojen romutuspalkkio otettiin kokeiluluonteisesti käyttöön puolen vuoden ajaksi. Palkkio maksettiin yli 10 vuoden ikäisestä autosta, jos sen vaihtoi uuteen vähäpäästöiseen autoon.
4. heinäkuuta – Yksi henkilö kuoli ja 17 loukkaantui henkilöauton ja linja-auton törmäyksessä valtatie 2:lla Karkkilassa. Henkilöauto ajautui tuntemattomasta syystä vastaantulevien kaistalle ja törmäsi suoraan päin linja-autoa, joka kaatui törmäyksen seurauksena valtatien pientareelle. Surmansa saanut oli yksin henkilöautossa ollut kuljettaja ja loukkaantuneet linja-autossa matkustaneita eläkeläisiä. Onnettomuuspaikka oli noin neljä kilometriä Karkkilan keskustasta Porin suuntaan.
 10. heinäkuuta – 9. elokuuta – Asuntomessut Vantaalla.
 12. heinäkuuta – 18. heinäkuuta – Kansainvälinen voimistelutapahtuma Gymnaestrada Helsingissä.
 14. heinäkuuta – New Horizons -luotain ohitti Pluton. Sen keräämät havainnot muuttivat suuresti käsityksiä Plutosta. Esimerkiksi sen geologinen aktiivisuus, vuoristot ja kraatterien vähäisyys hämmästyttivät tiedemaailmaa. Kaiken tallennetun datan (8 gigatavua) saapuminen maahan kestää 16 kuukautta.
 14. heinäkuuta – Iran ja kuusi muuta 20 kuukautta kestäneissä neuvotteluissa mukana ollutta maata pääsivät sopimukseen maan ydinohjelmasta, mikä mahdollistaa talouspakotteiden purkamisen. Presidentti Barack Obama ilmoitti estävänsä Kongressin mahdolliset pyrkimykset vesittää sopimus. Iran saa oikeuden tuottaa rajoittamattomasti ydinpolttoainetta 15 vuoden siirtymäajan jälkeen, vaikka alkuvaiheessa maa joutuu luopumaan suurimmasta osasta ydinmateriaalistaan ja purkamaan 2/3 tuotantokapasiteetistaan. Israelin pääministeri Benjamin Netanjahu arvosteli sopimusta ankarasti. 
 20. heinäkuuta – ISIS teki Turkin Suruçissa pommi-iskun, jossa kuoli kolmekymmentä. Turkki aloitti terrorismin vastaisen operaation, jossa pidätettiin yli 600.  24. päivä Turkki aloitti ilmaiskut ISISin kohteisiin Syyriassa lähellä Turkin rajaa sekä kurdien PKK:n asemiin Irakissa, vaikka PKK taistelee ISISiä vastaan. Turkki kutsui koolle myös Naton 4. artiklan mukaisen konsultaation jäsenmaiden kesken ja antoi Yhdysvalloille luvan İncirlikin lentotukikohdan käyttöön iskuissa Syyriaan .
 20. heinäkuuta – Kuuba ja Yhdysvallat solmivat uudelleen diplomaattiset suhteet 54 vuoden vihollisuuksien jälkeen.  Yhdysvallat poisti Kuuban terrorismia tukevien maiden listaltaan toukokuussa ja maiden välillä aloitettiin maaliskuussa 2015 reittilennot ja lauttaliikenne. Maat vaihtoivat myös vakoilusta tuomittuja vankeja. Tammikuussa presidentti Barack Obama vaati kongressia kumoamaan Kuuban kauppasaarron. Myös Kuuban ulkoministeri Bruno Rodríguez Parrilla on vaatinut kauppasaarron kumoamista ja Guantanamo Bayn palauttamista Kuuballe.
 28. heinäkuuta – 23. maailmanjamboree alkaa Kirarahamassa, Yamaguchissa, Japanissa (päättyi 8. elokuuta)
 29. heinäkuuta – Microsoftin käyttöjärjestelmä Windows 10 julkaistiin.

 Elokuu 
 1. elokuuta – Kansallissosialistisen Suomen Vastarintaliikkeen mellakoitsijat pahoinpitelivät ihmisiä Jyväskylän Sokoksessa.
 14. elokuuta – Euromaiden valtiovarainministerit hyväksyivät Kreikan kolmannen, 86 miljardin euron suuruisen tukipaketin.  Heinäkuun alussa Kreikka oli jo laiminlyönyt maksueränsä IMF:lle ensimmäisenä teollisuusmaana historiassa ja maalle 131 miljardia lainannut ERVV oli julistanut maan maksukyvyttömäksi.
 16. elokuuta – Trigana Airin lento 267 törmäsi vuorenrinteeseen Indonesiassa.
 17. elokuuta – Thaimaan pääkaupungin, Bangkokin keskustassa sijaitsevaan Erawanin pyhäkköön tehdyssä pommi-iskussa kuoli 20 ihmistä.
 20. elokuuta – Kahden Let L-410 -koneen yhteentörmäyksessä Slovakiassa kuoli seitsemän ihmistä.
 22. elokuuta – Hawker Hunter T7 -hävittäjän maahansyöksyssä Shorehamin lentonäytöksessä kuoli ainakin 11 ihmistä.
 29. elokuuta – Herttoniemen hyppyrimäellä Helsingissä tapahtui paljon mediahuomiota herättänyt onnettomuus, jossa 16-vuotias tyttö kuoli sekä kolme muuta nuorta loukkaantuivat laskettuaan mäen alastulorinnettä alas ja törmättyään poikittain olleeseen teräsvaijeriin.

 Syyskuu 
9. syyskuuta – Kuningatar Elisabet II ohitti kuningatar Viktorian Yhdistyneen kuningaskunnan pisimpään hallinneena monarkkina.
 9. syyskuuta – Ruotsin Haaparannalta Tornioon saapuvien turvapaikanhakijoiden määrä oli noussut satoihin päivässä. 13. päivä Tornioon saapui poliisin mukaan ainakin 500 turvapaikanhakijaa.
16. syyskuuta – Chilessä tapahtui voimakas maanjäristys.
 16. syyskuuta – Yleisradio lähetti televisiossa pääministeri Juha Sipilän puheen, jossa hän käsitteli Suomen taloustilannetta ja pakolaistilannetta ja vetosi työmarkkinaosapuoliin, jotta nämä esittäisivät keinoja hallituksen kaavailemien toimien tilalle. 
18. syyskuuta – 31. lokakuuta – Rugbyn maailmanmestaruuskilpailut Englannissa.
24. syyskuuta – Hadž-pyhiinvaelluksen ryntäyksessä sai surmansa yli 700 ihmistä Saudi-Arabiassa.
28. syyskuuta – Täydellinen kuunpimennys näkyi myös Suomessa.
28. syyskuuta – Taliban valloitti hyökkäyksessään Kunduzin kaupungin Afganistanin hallituksen joukoilta kuukausien piirityksen jälkeen. Tämä oli ensimmäinen suuri kaupunki, joka Talibanilla oli hallussaan sitten vuoden 2001.  Hallituksen ja Yhdysvaltain ilmavoimien hyökkäys sai taas haltuunsa pääosan kaupungista kolmessa päivässä ja Taliban ilmoitti vetäyneensä 13. lokakuuta. 3. lokakuuta yöllä Yhdysvaltain ilmavoimat pommitti Lääkärit ilman rajoja -järjestön ylläpitämää sairaalaa kaupungissa ja tappoi 22 henkilökuntaa ja potilaita. 
30. syyskuuta – Syyrian sisällissota: Venäjä aloitti ilmaiskut Syyriassa kapinallisten kohteisiin. Kohteisiin kuului al-Qaidan al-Nusran rintaman ja Ahrar al-Shamin lisäksi Yhdysvaltain tukemia kapinallisia, jotka toimivat Vapaan Syyrian armeijan alaisuudessa.  Yhdysvaltalaiset poliitikot arvostelivat iskuja ankarasti. Presidentti Barack Obaman mukaan se vain vahvistaa ISISiä.  

 Lokakuu 
pienoiskuva|Venäläiset aloittivat ilmaiskut Syyrian sisällissodassa 30. syyskuuta 2015 kaikkia kapinallisia vastaan. Kuvassa venäläinen hävittäjä pudottaa pommin.

 1. lokakuuta − Maanvyöryssä sai surmansa 280 ihmistä Guatemalassa. 
 2. lokakuuta − Valio-myrsky kaatoi puita ja aiheutti sähkökatkoksia Pohjanmaalla, Savossa, Kainuussa ja Pohjois-Karjalassa
 4. lokakuuta − Portugalin parlamenttivaalit. Pääministeri Pedro Passos Coelhon johtaman hallitsevan keskustaoikeistolaisen liittouman puolueet saivat suurimman äänisaaliin, mutta eivät enemmistöä parlamenttiin. 
7. lokakuuta − Suomalainen Netta Skog voitti digiharmonikan maailmanmestaruuden Kansainvälisen Harmonikkaliiton Coupe Mondiale -kilpailussa.
 10. lokakuuta − Kahden pommin räjähdyksessä rauhanmarssilla kuoli yli 85 ihmistä Ankarassa, Turkin pääkaupungissa.  Mielenosoituksen olivat järjestäneet ammattiliitot ja HDP-puolue ja sillä vastustettiin Turkin ja PKK:n taisteluja.
 22. lokakuuta − Trollhättanin koulusurmat: naamioitunut mies hyökkäsi teräasein Kronan-peruskouluun Ruotsin Trollhättanissa. Ruotsin historian tuhoisimmassa koulusurmassa kuoli neljä ihmistä, mukaan lukien hyökkääjä itse, sekä haavoittui yksi.
 29. lokakuuta – Kiina ilmoitti luopuvansa yhden lapsen politiikasta.
 30. lokakuuta − Colectiv-yökerhon tulipalo Romanian pääkaupungissa Bukarestissa vaati 64 kuolonuhria.
 31. lokakuuta − Vain viikkoja aikaisemmin löydetty 2015 TB145 -asteroidi ohitti Maan vain 500 000 kilometrin etäisyydeltä.  Mtv3.fi. 20.10.2015.
 31. lokakuuta − 224 ihmistä kuoli, kun Isisin pommi räjähti Kolavian lennolla 9268 Siinain niemimaalla.

 Marraskuu 
pienoiskuva|Helsingin Scandic Park -hotelli Ranskan lipun väreissä Pariisin terrori-iskujen jälkeen. Iskut olivat EU-maiden pahimmat vuoden 2004 Madridin junaiskujen jälkeen.
 1. marraskuuta – Turkissa järjestettiin uudet vaalit, joissa maata vuodesta 2002 lähtien hallinnut AK-puolue sai lähes puolet äänistä ja voi muodostaa hallituksen yksin. Edelliset vaalit järjestettiin 7. kesäkuuta, jolloin AKP menetti asemiaan ja hallituksen muodostaminen kävi mahdottomaksi.  Presidentti Erdoğan päätti uusien vaalien järjestämisestä elokuussa. 
 4. marraskuuta – Romanian pääministeri Victor Ponta ilmoitti hallituksensa erosta. Bukarestissa oli järjestetty edellisenä päivänä järjestetty kymmenien tuhansien mielenosoitus, jossa vaadittiin pääministerin, sisäministeri Gabriel Oprean ja paikallisten viranomaisten eroa edellisen viikonlopun tuhoisan yökerhopalon vuoksi. 
 5. marraskuuta – Bento Rodriguesin pato-onnettomuus: rautamalmikaivoksen kahden jätealtaan padon murtuminen aiheutti ympäristökatastrofin Minas Geraisissa Brasiliassa.
 7. marraskuuta – Manner-Kiinan ja Taiwanin Kiinan presidentit kohtasivat ensi kertaa, kun Ma Ying-jeou ja Xi Jinping tapasivat Singaporessa. 
 7. marraskuuta – Myanmarin parlamenttivaalit. Ensimmäistä kertaa vuosikymmeniin myös oppositio saa osallistua vapaasti vaaleihin.
 13. marraskuuta – Yli 120 ihmistä sai surmansa Pariisissa tapahtuneissa terrori-iskuissa.
 13. marraskuuta – Kansainvälinen yleisurheiluliitto IAAF sulki Venäjän toistaiseksi pois kansainvälisestä yleisurheilusta systemaattisen dopingin käytön takia. . Ilta-Sanomat. 13.11.2015. Viitattu 14.7.2016.
 20. marraskuuta – Yli 20 ihmistä kuoli Malin pääkaupungissa Bamakossa sattuneessa terrori-iskussa hotelliin.
 24. marraskuuta – Turkki ampui alas venäläisen Su-24-koneen. Turkin mukaan kone loukkasi sen ilmatilaan 17 sekunnin ajan. Venäjä oli aiemmin pommittanut Pohjois-Syyriassa turkinsukuisia turkmeenikapinallisia.
 25. marraskuuta – Uudistettu 20 euron seteli otettiin käyttöön.

 Joulukuu  
pienoiskuva|Falcon 9 -raketti laukaisualustalla 21. joulukuuta 2015.
 2. joulukuuta – Kalifornian San Bernardinossa tapahtuneessa terrori-iskussa kehitysvammaisten palvelukeskukseen haavoittui 21 ihmistä ja kuoli 14.
 12. joulukuuta – Naiset saavat asettua ehdolle ja äänestää ensi kerran Saudi-Arabiassa. Kyse on paikallisvaaleista.
 12. joulukuuta – Pariisin ilmastokokouksessa allekirjoitettiin sopimus, jossa pyritään rajoittamaan globaali lämpötilan nousu alle kahden asteen.
 15. joulukuuta – Sojuz TMA-19M -lento Kansainväliselle avaruusasemalle.
 15. joulukuuta - Ajankohtainen kakkonen esitettiin viimeisen kerran.
 20. joulukuuta – Espanjan parlamenttivaalit.
 22. joulukuuta – SpaceX:n Falcon 9 -raketin ensimmäinen vaihe laskeutui onnistuneesti laukaistuaan 11 satelliittia matalalle Maan kiertoradalle.

 Muuta 
Kymmeniätuhansia turvapaikanhakijoita Suomeen
Vuonna 2015 Suomeen tuli yli 32 000 turvapaikanhakijaa, joista valtaosa oli irakilaisia. Aikaisempina vuosina heitä oli vuosittain noin 3 000–4 000. Heidän pakenemisensa syitä olivat muun muassa Isisin terrorista kehittynyt sotatila Irakin ja Syyrian alueella.  Myönteisten turvapaikkapäätösten määrä kasvoi 7 745:een vuonna 2016, kun niitä edellisinä vuosina myönnettiin vuosittain alle 2 000.. Maahanmuuttoviraso. Viitattu 8.4.2023.

 Tuntematon päivämäärä 
 Yhdysvaltain on määrä luovuttaa Etelä-Korean asevoimien sodanaikainen komento korealaisille. Korean sodan ajalta periytyvä Combined Forces Command hajotetaan.

 Vuosi fiktiossa 
Elokuvassa Paluu tulevaisuuteen II Marty McFly ja Doc Brown matkustavat vuodesta 1985 30 vuotta tulevaisuuteen lokakuun 21. päivään 2015. Elokuvan mukaan Chicago Cubs voittaa World Series -baseballsarjan kuvitteellista Miami Gators -joukkuetta vastaan ja lentoauto on valmistunut yleisille markkinoille.
 Anime- ja mangasarja Neon Genesis Evangelionin tapahtumat sijoittuvat vuoteen 2015.
 Elokuvan 6. päivä  tapahtumat sijoittuvat vuoteen 2015.
 Elokuvan Viimeinen horisontti alkuteksteissä mainitaan ensimmäisen pysyvän kuutukikohdan valmistuvan vuonna 2015.

 Syntyneitä 
 2. toukokuuta – Charlotte, Yhdistyneen kuningaskunnan prinsessa, Cambridgen herttuan, prinssi Williamin ja Cambridgen herttuatar Catherinen tytär
 15. kesäkuuta – Prinsessa Madeleinen ja Chris O’Neillin toinen lapsi, poikavauva Nicolas Paul Gustaf. Yle Uutiset. 15.6.2015. Yle Uutiset. 17.6.2015.

 Kuolleita 

 Nobelin palkinnot 
Nobelin fysiikanpalkinto – Takaaki Kajita ja Arthur B. McDonald
Nobelin kemianpalkinto – Tomas Lindahl, Paul Modrich ja Aziz Sancar
Nobelin lääketieteen palkinto – William C. Campbell, Satoshi Ōmura ja Tu Youyou
Nobelin kirjallisuuspalkinto – Svetlana Aleksijevitš
Nobelin rauhanpalkinto – Tunisian kansallisen vuoropuhelun kvartetti
Nobelin taloustieteen palkinto – Angus Deaton

 Tapahtumia aiheittain 

 Elokuvat 

 Elokuva Star Wars: The Force Awakens sai ensi-iltansa joulukuussa 2015.

Kirjallisuus

Kirjasäätiön vuosittaisen kirjallisuuden Finlandia-palkinnon sai Laura Lindstedt teoksella Oneiron. Sen kustantaja on Teos.
Tietokirjallisuuden Tieto-Finlandia-palkinnon ja myynnin perusteella jaettavan Varjo-Finlandian sai Tapio Tamminen teoksellaan Kansakunnan pimeämpi puoli (Atena). . HS 16.1.2016. Viitattu 6.2.2016.
Aikuisten värityskirjat olivat vuoden kirjallinen ilmiö. Väritysvimman arveltiin saaneen alkunsa Ranskasta, missä kirjoja keksittiin markkinoida erityisesti stressinpoistoon. . HS 30.3.2015. Viitattu 6.2.2016. Värityskirjat hallitsivat myydyimpien suomalaisen tietokirjojen listaa, . HS 17.6.2015. Viitattu 6.2.2016. niin että kesällä viisi myydyintä tietokirjaa oli värityskirjoja. . Keskisuomalainen 9.9.2015. Viitattu 6.2.2016.
Liu Cixin voitti Hugo-palkinnon kirjalla The Three-Body Problem.

 Musiikki 

 Urheilu 

 Videopelit 

 Lähteet 

 Aiheesta muualla 

*